Heiðar Axelsson á Smur og dekk í Snæfellsbæ . Á þessum árstíma eru ökumenn í óðaönn að skipta yfir á sumardekk á bifreiðum sínum og víða myndast örtröð á dekkjaverkstæðum landsins . Heiðar Axelsson rekur dekkjaverkstæðið Smur og dekk í Snæfellsbæ , eina verkstæðið í bænum . Hann segir að síðustu vikur hafi verið meira en nóg að gera hjá honum . “ Það er upppantað langt fram í tímann . Við erum um hálftíma að skipta um dekk á einum bíl og erum þrír á verkstæðinu . Vinnudagurinn er um tíu tímar þessa dagana og lengur ef þörf krefur . ” Heiðar segir aðspurður að verð á dekkjum hafi hækkað talsvert frá því í fyrra ásamt olíu og öðrum varahlutum .